b"\n_START_ARTICLE_\nToy Story 2\n_START_SECTION_\nHistorien\n_START_PARAGRAPH_\nI denne filmen drar \xc2\xabAndy\xc2\xbb p\xc3\xa5 sommerferie og lekene blir overlatt til seg selv. \xc2\xabWoody\xc2\xbb er blitt \xc3\xb8delagt under lek og er plassert p\xc3\xa5 en hylle sammen med en annet \xc3\xb8delagt leke, pingvinen \xc2\xabWheezy\xc2\xbb. Han begynner frykte at han snart vil bli kastet, og n\xc3\xa5r \xc2\xabWheezy\xc2\xbb skal selges p\xc3\xa5 et garasjesalg, pr\xc3\xb8ver \xc2\xabWoody\xc2\xbb \xc3\xa5 redde han. \xc2\xabWoody\xc2\xbb ender selv opp i garasjesalget, og han blir kidnappet av \xc2\xabAl McWhiggin\xc2\xbb, som er en besatt leket\xc3\xb8yssamler. Det er n\xc3\xa5 opp til \xc2\xabBuzz Lightyear\xc2\xbb og resten av gjengen fra \xc2\xabAndy\xc2\xbbs rom, \xc2\xabHerr Potethode\xc2\xbb, \xc2\xabSlinky\xc2\xbb, \xc2\xabRex\xc2\xbb og \xc2\xabHamm\xc2\xbb, \xc3\xa5 redde \xc2\xabWoody\xc2\xbb fra \xc3\xa5 ende opp som utstillingsobjekt p\xc3\xa5 et museum. _NEWLINE_\xc2\xabWoody\xc2\xbb tas med til \xc2\xabMcWhiggin\xc2\xbbs leilighet og m\xc3\xb8ter her lekene cowboy-jenten \xc2\xabJessie\xc2\xbb, hesten \xc2\xabBlinken\xc2\xbb og gullgraveren \xc2\xabStinkePetter\xc2\xbb. De avsl\xc3\xb8rer for ham at de er leker basert p\xc3\xa5 et glemt 50-talls barneprogram fra TV, Woody's Roundup. N\xc3\xa5 som \xc2\xabWoody\xc2\xbb har kommet til, er samlingen komplett og \xc2\xabMcWhiggin\xc2\xbb planlegger \xc3\xa5 selge lekene til et museum i Japan. \xc2\xabWoody\xc2\xbb insisterer p\xc3\xa5 at han m\xc3\xa5 tilbake til \xc2\xabAndy\xc2\xbb, men \xc2\xabJessie\xc2\xbb forteller han hvordan hun ble glemt og til slutt forlatt av sin eier da hun ble voksen, og \xc2\xabWoody\xc2\xbb advares mot samme skjebne ettersom \xc2\xabAndy\xc2\xbb ogs\xc3\xa5 vil bli voksen. \xc2\xabWoody\xc2\xbb enes s\xc3\xa5 om \xc3\xa5 dra sammen med \xc2\xabRoundup\xc2\xbb-gjengen til museet._NEWLINE_\xc2\xabBuzz\xc2\xbb og vennene hans leter etter \xc2\xabMcWhiggin\xc2\xbb og \xc2\xabBuzz \xc2\xbbkommer i kamp med en annen \xc2\xabBuzz Lightyear\xc2\xbb-dukke (som, akkurat som \xc2\xabBuzz\xc2\xbb i den f\xc3\xb8rste filmen, ikke skj\xc3\xb8nner at han er en leke), og den nye \xc2\xabBuzz\xc2\xbb drar sammen med de andre lekene til \xc2\xabMcWhiggin\xc2\xbbs leilighet, i den oppfattelsen av at dette kommer til \xc3\xa5 bli en genuin redningsaksjon. Lekene klarer \xc3\xa5 redde de kidnappede lekene f\xc3\xb8r flyet letter til Japan, og f\xc3\xb8r \xc2\xabAndy\xc2\xbb er tilbake fra sommerferie.\n_START_SECTION_\nOmsetning og forretningsmessige problemer\n_START_PARAGRAPH_\nToy Story 2 spilte inn over 245\xc2\xa0000\xc2\xa0000\xc2\xa0USD i sin f\xc3\xb8rste runde p\xc3\xa5 amerikanske kinoer, og overgikk s\xc3\xa5ledes originalen. Faktisk var det kun L\xc3\xb8venes konge som hadde spilt inn mer til den tid. Senere m\xc3\xa5 de begge se seg sl\xc3\xa5tt av Oppdrag Nemo._NEWLINE_Faktisk var det s\xc3\xa5vidt Toy Story 2 ikke kom p\xc3\xa5 kino. Disney gav Pixar oppdrag \xc3\xa5 lage en oppf\xc3\xb8lger som skulle g\xc3\xa5 direkte til video, som de fleste oppf\xc3\xb8lgere fra Disney gj\xc3\xb8r. Da ledelsen i Disney s\xc3\xa5 hvor imponerende bra bildet i oppf\xc3\xb8lgeren var blitt, bestemte de at den skulle ogs\xc3\xa5 vises p\xc3\xa5 kino._NEWLINE_Pixar og Disney hadde en avtale om samproduksjon av fem filmer, og med Pixars suksessrekke, \xc3\xb8nsket firmaet \xc3\xa5 reforhandle en ny avtale som ville gi dem en st\xc3\xb8rre andel av inntektene. Disney argumenterte om at som en oppf\xc3\xb8lger, skulle ikke Toy Story 2 telle som en av de fem filmene i avtalen. Denne saken ble et s\xc3\xa5 s\xc3\xa5rt punkt for Pixar, og f\xc3\xb8rte med seg en uenighet mellom Pixars CEO Steve Jobs og and Disneys CEO Michael Eisner. Det endte med at Pixar i 2004 annonserte at de kom ikke til \xc3\xa5 fortsette sin avtale med Disney og ville heller lete etter andre distribusjonspartnere."